
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

8. Άσκηση προληπτικού ελέγχου επί των δαπα¬ 
νών: α) Του Νομικού Προσώπου Δημοσίου Δι¬ 
καίου με την επωνυμία «Δήμος Αθηναίων - Εθνι¬ 
κός Κήπος», του Δήμου Αθηναίων Νομού Αττικής, 
β) Του Συνδέσμου Διαχείρισης Απορριμμάτων Νο¬ 
μού Ξάνθης, γ) Του Δήμου Γόρτυνος Νομού Αρ¬ 
καδίας, δ) Της Κοινότητας Σελέρου Νομού Ξάν¬ 
θης, ε) Του Δήμου Λινδίων Νομού Δωδεκανήσου 
και στ) Του Δήμου Θραψανού Νομού Ηρακλείου. 

1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Επιλογή και διορισμός του Προέδρου της Επιτροπής 
Ανταγωνισμού. 2 

ΑΠΟΦΑΣΕΙΣ 

Έγκριση συγχώνευσης της «ΕΘΝΙΚΗ ΤΡΑΠΕΖΑ Α.Ε.» 
με την εταιρεία «ΕΘΝΙΚΗ ΑΞΙΟΠΟΙΗΣΕΩΣ ΑΚΙΝΗ¬ 
ΤΩΝ ΚΑΙ ΕΚΜΕΤΑΛΛΕΥΣΕΩΣ ΓΕΝΙΚΩΝ ΑΠΟΘΗ¬ 
ΚΩΝ Α.Ε.», με απορρόφηση της δεύτερης από την 
πρώτη. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 8 
Ασκηση προληπτικού ελέγχου επί των δαπανών: α) Του 
Νομικού Προσώπου Δημοσίου Δικαίου με την επωνυ¬ 
μία «Δήμος Αθηναίων - Εθνικός Κήπος», του Δήμου 
Αθηναίων Νομού Αττικής, β) Του Συνδέσμου Διαχεί¬ 
ρισης Απορριμμάτων Νομού Ξάνθης, γ) Του Δήμου 
Γόρτυνος Νομού Αρκαδίας, δ) Της Κοινότητας Σε¬ 
λέρου Νομού Ξάνθης, ε) Του Δήμου Λινδίων Νομού 
Δωδεκανήσου, και στ) Του Δήμου Θραψανού Νομού 
Ηρακλείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 18 του ν.δ. 1265/1972 «Περί 
ελέγχου των δαπανών του Κράτους, των Οργανισμών 


6 

19 Ιανουάριου 2006 

Τοπικής Αυτοδιοικήσεως και των άλλων Νομικών Προ¬ 
σώπων Δημοσίου Δικαίου ως και των λογαριασμών των 
δημοσίων υπολόγων και παρακολουθήσεως των εσόδων 
των» (Α' 197), σε συνδυασμό με αυτές του άρθρου 23 
του ν. 3202/2003 (Α' 284) και της παρ. 9 του άρθρου 18 
του ν. 3320/2005 (Α' 48). 

2. Τις διατάξεις της παρ. 3 του άρθρου 40 του π.δ. 
63/2005 «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα» (Α' 98) και του 
ε’ εδαφίου της παρ. 3 του άρθρου 24 του ν. 1558/1985 
«Κυβέρνηση και κυβερνητικά όργανα» (Α' 137). 

3. Τις διατάξεις του άρθρου 90 του π.δ. 63/2005 (Α' 98). 

4. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προϋ¬ 
πολογισμού. 

5. Την υπ’ αριθμ. 288/2.11.2005 γνωμοδότηση του Συμ¬ 
βουλίου της Επικράτειας, ύστερα από πρόταση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Δικαιοσύνης, αποφασίζουμε: 

Αρθρο 1 

1. Ασκείται από το Ελεγκτικό Συνέδριο προληπτικός 
έλεγχος επί των δαπανών: α) Του Νομικού Προσώπου 
Δημοσίου Δικαίου με την επωνυμία «Δήμος Αθηναίων 
- Εθνικός Κήπος», το οποίο υπάγεται στην εποπτεία 
του Δήμου Αθηναίων Νομού Αττικής, σύμφωνα με τις 
διατάξεις των άρθρων 190 και 203 του Δημοτικού και 
Κοινοτικού Κώδικα, που κωδικοποιήθηκε με το άρθρο 
μόνο του π.δ. 410/1995 (Α' 231), καθώς και αυτές του 
άρθρου 25 του ν. 3274/2004 (195 Α'), β) Του Συνδέσμου 
Διαχείρισης Απορριμμάτων Νομού Ξάνθης, ο οποίος 
διέπεται από τις διατάξεις των άρθρων 206-213 του 
ίδιου Κώδικα, γ) Του Δήμου Γόρτυνος Νομού Αρκαδίας, 
δ) Της Κοινότητας Σελέρου Νομού Ξάνθης, ε) Του Δή¬ 
μου Λινδίων Νομού Δωδεκανήσου, και στ) Του Δήμου 
Θραψανού Νομού Ηρακλείου. 

2. Του ανωτέρω ελέγχου εξαιρούνται οι εξής κατη¬ 
γορίες δαπανών: 

α. Οι δαπάνες πληρωμής αποδοχών των τακτικών 
υπαλλήλων και των υπαλλήλων με σύμβαση εργασίας 
αορίστου χρόνου των ΟΤΑ και ΝΠΔΔ που αναφέρονται 
στην προηγούμενη παράγραφο. Υπόκεινται σε έλεγχο 
οι πρόσθετες αμοιβές των πιο πάνω υπαλλήλων και η 
μισθοδοσία του πρώτου μηνάς μετά τον διορισμό ή τη 
μονιμοποίηση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


β. Οι δαπάνες αποδόσεως των υπέρ τρίτων ενεργού- 
μενων κρατήσεων (όπως ασφαλιστικών εισφορών και 
φόρων). 

γ. Οι περιοδικές δαπάνες μισθωμάτων ακινήτων και 
εγκαταστάσεων, πλην εκείνων που καταβάλλονται για 
πρώτη φορά, μετά την κατάρτιση, παράταση, ανανέωση 
ή τροποποίηση της σχετικής συμβάσεως. 

δ. Οι δαπάνες καταναλώσεως ηλεκτρικού ρεύματος, 
νερού και σταθερής τηλεφωνίας. 

Αρθρο 2 

Το παρόν Διάταγμα ισχύει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και 
Αποκέντρωσης, αναθέτουμε τη δημοσίευση και εκτέλε¬ 
ση του διατάγματος αυτού. 

Αθήνα, 2 Ιανουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΙΚΑΙΟΣΥΝΗΣ 

Π. ΠΑΥΛΟΠΟΥΛΟΣ Α. ΠΑΠΑΛΗΓΟΥΡΑΣ 

-♦- 

ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

( 2 ) 

Πράξη 34 της 28.12.2005 
Επιλογή και διορισμός του Προέδρου 

της Επιτροπής Ανταγωνισμού. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α) Τις διατάξεις της παρ. 5 του άρθρου 8 του ν. 703/ 
1977, όπως αντικαταστάθηκε με την παρ. 2 του άρθρου 
10 του ν. 3373/2005 «Αντικατάσταση και συμπλήρωση 
του ν. 703/1977 «Περί ελέγχου μονοπωλίου και ολιγο¬ 
πωλίων και προστασίας του ελεύθερου ανταγωνισμού» 
(ΦΕΚ 278/Α> (ΦΕΚ Α' 188). 

β) Τις διατάξεις των άρθρων 43Α' και 49Α' του Κανο¬ 
νισμού της Βουλής (μέρος Κοινοβουλευτικό). 

γ) Την από 6 Δεκεμβρίου 2005 Έκθεση της Ειδικής 
Μόνιμης Επιτροπής Θεσμών και Διαφάνειας της Βουλής 
των Ελλήνων, και 

δ) Την υπ’ αριθμ. Β1/7574/9.12.2005 πρόταση του Υπουρ¬ 
γού Ανάπτυξης, αποφασίζει: 

Επιλέγει και διορίζει τον Σπυρίδωνα Ζησιμόπουλο του 
Κωνσταντίνου, στη θέση του Προέδρου της Επιτροπής 
Ανταγωνισμού. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 

ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές αντίγραφο 

Ο Γ ενικός Γ ραμματέας της Κυβέρνησης 

ΑΡΓΥΡΙΟΣ ΚΑΡΡΑΣ 


Α ΠΟΦΑΣΕ ΙΣ 

(3) 

Έγκριση συγχώνευσης της «ΕΘΝΙΚΗ ΤΡΑΠΕΖΑ Α.Ε.» με 
την εταιρεία «ΕΘΝΙΚΗ ΑΞΙΟΠΟΙΗΣΕΩΣ ΑΚΙΝΗΤΩΝ ΚΑΙ 
ΕΚΜΕΤΑΛΛΕΥΣΕΩΣ ΓΕΝΙΚΩΝ ΑΠΟΘΗΚΩΝ Α.Ε.», με 
απορρόφηση της δεύτερης από την πρώτη. 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 213/4.1.2006, θέμα 2ο) 

Αφού έλαβε υπόψη: 

α) Τις διατάξεις του ν. 2076/1992 «ανάληψη και άσκη¬ 
ση δραστηριότητας πιστωτικών ιδρυμάτων και άλλες 
συναφείς διατάξεις», όπως ισχύει. 

β) Τις διατάξεις του άρθρου 16 του ν. 2515/1997 περί 
συγχώνευσης πιστωτικών ιδρυμάτων, όπως τροποποι¬ 
ήθηκε και συμπληρώθηκε με το άρθρο 12 του ν. 2744/ 
1999. 

γ) Τις διατάξεις των άρθρων 69-77 του κ.ν. 2190/1920 
και των άρθρων 1-5 του ν. 2166/1993, όπως ισχύουν. 

δ) Τα από 4.11.2005, 25.11.2005 (ΑΠ 8767) και 3.1.2006 
έγγραφα της «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.», 
συνοδευόμενα από τα προβλεπόμενα δικαιολογητικά, 
με τα οποία ζητεί την έγκριση για τη συγχώνευση με 
απορρόφηση της κατά 79,60% θυγατρικής της εταιρείας 
«ΕΘΝΙΚΗ ΑΞΙΟΠΟΙΗΣΕΩΣ ΑΚΙΝΗΤΩΝ ΚΑΙ ΕΚΜΕΤΑΛΛΕΥ¬ 
ΣΕΩΣ ΓΕΝΙΚΩΝ ΑΠΟΘΗΚΩΝ Α.Ε.», και δηλώνει ότι, σύμ¬ 
φωνα με το επιχειρηματικό της σχέδιο, σκοπείται η 
απόσχιση του αποθηκευτικού κλάδου της απορροφώ- 
μενης εταιρείας εντός ευλόγου χρόνου, κατά τον οποίο 
και για τους σκοπούς της απόσχισης, ο αποθηκευτικός 
κλάδος θα παρακολουθείται αυτοτελώς. 

ε) Το ότι η εταιρεία «ΕΘΝΙΚΗ ΑΞΙΟΠΟΙΗΣΕΩΣ ΑΚΙΝΗ¬ 
ΤΩΝ ΚΑΙ ΕΚΜΕΤΑΛΛΕΥΣΕΩΣ ΓΕΝΙΚΩΝ ΑΠΟΘΗΚΩΝ Α.Ε.», 
ως χρηματοδοτικό ίδρυμα, υπόκειται μαζί με τη μητρική 
της τράπεζα σε εποπτεία σε ενοποιημένη βάση από την 
Τράπεζα της Ελλάδος. 

στ) Το από 5.12.2005 σχετικό εισηγητικό σημείωμα 
της Διεύθυνσης Εποπτείας Πιστωτικού Συστήματος της 
Τράπεζας της Ελλάδος, σε σχέση με τα εποπτικού εν¬ 
διαφέροντος θέματα που εξετάζονται σε αντίστοιχες 
περιπτώσεις, αποφάσισε τα ακόλουθα: 

Εγκρίνεται η συγχώνευση της «ΕΘΝΙΚΗ ΤΡΑΠΕΖΑ ΤΗΣ 
ΕΛΛΑΔΟΣ Α.Ε.» με την εταιρεία «ΕΘΝΙΚΗ ΑΞΙΟΠΟΙΗΣΕΩΣ 
ΑΚΙΝΗΤΩΝ ΚΑΙ ΕΚΜΕΤΑΛΛΕΥΣΕΩΣ ΓΕΝΙΚΩΝ ΑΠΟΘΗ¬ 
ΚΩΝ Α.Ε.», με απορρόφηση της δεύτερης από την πρώτη, 
ενόψει της κατά το υποβληθέν επιχειρηματικό σχέδιο 
σκοπούμενης εντός ευλόγου χρόνου απόσχισης του 
κλάδου της απορροφώμενης εταιρείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τ α Μέλη Ο Γ ραμματέας 

Ακριβές αντίγραφο 
Ο Γ ραμματέας 
Σ. ΠΑΠΑΔΟΠΟΥΛΟΣ 

